***Cocoon II – Hjemkomsten*** (originaltittel: *Cocoon: The Return*) er en amerikansk sciencefiction og eventyrfilm fra 1988 regissert av Daniel Petrie og produsert av Richard Zanuck. Hovedrollene spilles av Don Ameche, Wilford Brimley, Hume Cronyn, Steve Guttenberg og Courteney Cox. Filmen er en oppfølger til *Cocoon - Dypets hemmelighet*, fra 1985.

*Concoon II* ble relativt dårlig mottatt av filmkritikerne og ble heller ikke den publikumssuksessen som den første filmen ble.

Handling
--------

Det har gått fem år siden tre eldre ektepar ble med romvesenene til den paradisisk planeten Antarera. Nå planlegges imidlertid en ny tur til jorden. Grunnen til det er oppdagelsen av noen nye kokonger. Det er om å gjøre å få tak i disse før «vanlige» mennesker (det vil si havforskere) begynner å eksperimentere med dem. Noen av de eldre parene ønsker å returnere til jorden og blir derfor med.

Om filmen
---------

Filmkritikerne
*Cocoon II* ble forholdsvis dårlig mottatt av anmelderne, noe som gjenspeiles i at den kun har fått 30% på Rotten Tomatoes. Den amerikanske filmkritikeren Roger Ebert gav den to og en halv av fire stjerner og skrev: «*The central weakness of "Cocoon: the Return" is that the film lacks any compelling reason to exist. Yes, it is a heartwarming film. Yes, the performances are wonderful, and, yes, it's great to see these characters back again. But that's about it. For someone who has seen "Cocoon," the sequel gives you the opportunity to see everybody saying goodbye for the second time*».

VGs anmelder gav den terningkast tre og mente den var dårligere enn den første filmen. Dagbladets anmelder gav den terningkast fire. Aftenpostens anmelder mente at regissøren hadde gjort en utmerket jobb, men at filmen var altfor lang og at den hadde lite nytt å fortelle.

Publikum
Filmen ble ikke i nærheten av den publikumssuksessen som den første ble. *Cocoon II* innbrakte $25 millioner på verdensbasis, hvorav $18,9 millioner i USA. Den havnet dermed på en 54.-plass over de mest innbringende filmene i USA i 1988. Til sammenligning innbrakte den første filmen over $76 millioner i USA alene.

Rollebesetning
--------------

|  |  |
| --- | --- |
| * Don Ameche : Arthur Selwyn
* Wilford Brimley : Benjamin Luckett
* Courteney Cox : Sara
* Hume Cronyn : Joseph 'Joe' Finley
* Jack Gilford : Bernard Lefkowitz
* Steve Guttenberg : Jack Bonner
* Barret Oliver : David
* Maureen Stapleton : Marilyn *Mary' Luckett*
 | * Elaine Stritch : Ruby Feinberg
* Jessica Tandy : Alma Finley
* Gwen Verdon : Bess McCarty Selwyn
* Tahnee Welch : Kitty
* Linda Harrison : Susan
* Tyrone Power Jr. : Pillsbury
* Herta Ware : Rose Lefkowitz
* Brian Dennehy : Walter
 |

Referanser
----------

1. 1 2 3  BoxofficeMojo - Cocoon II
2. 1 2  Rotten Tomatoes - Cocoon II (17.8.2010)
3. ↑  Ebert, Roge - Concoon II (23.11.1988)[*død lenke*]
4. ↑  VG - Cocoon på nedtur (14.7.1989, s.39)
5. ↑  Dagbladet - film (11.1.2002)
6. ↑  Aftenposten morgen - Oppfølger med lite nytt (14.07.1989 - Side: 23)

Eksterne lenker
---------------

* (en) *Cocoon II – Hjemkomsten* på Internet Movie Database Rediger på Wikidata

* (no) *Cocoon II – Hjemkomsten* hos Filmfront Rediger på Wikidata

* (sv) *Cocoon II – Hjemkomsten* i Svensk Filmdatabas Rediger på Wikidata

* (da) *Cocoon II – Hjemkomsten* i Danmark Nationale Filminstitut Rediger på Wikidata

* (en) *Cocoon II – Hjemkomsten* på AllMovie Rediger på Wikidata

* (fr) *Cocoon II – Hjemkomsten* på Allociné Rediger på Wikidata

* (nl) *Cocoon II – Hjemkomsten* på MovieMeter Rediger på Wikidata

* (en) *Cocoon II – Hjemkomsten* på Turner Classic Movies Rediger på Wikidata

* (en) *Cocoon II – Hjemkomsten* på American Film Institute Rediger på Wikidata

* (en) *Cocoon II – Hjemkomsten* på Rotten Tomatoes Rediger på Wikidata